এব্রাম এ. স্লাটস্কিন

এব্রাম এ. স্লাটস্কিন (১৮৯১-১৯৫০) ছিলেন একজন ইউক্রেনীয় বিজ্ঞানী ও অধ্যাপক, যিনি সোভিয়েত ইউনিয়নে বেতার বিজ্ঞান বিকাশে গুরুত্বপূর্ণ ভূমিকা পালন করেছেন। তিনি ম্যাগনিট্রন উন্নয়ন এবং বেতার-অবস্থান (রাডার) পদ্ধতিতে এই ডিভাইসগুলো প্রয়োগের একজন পথিকৃৎ ছিলেন।

বোরিসোগ্লেবস্কের বাসিন্দা স্লাটস্কিন ১৯১০ সালে খারকিভ জাতীয় বিশ্ববিদ্যালয়ে ভর্তি হন। ১৯১৬ সালে তিনি পদার্থবিদ্যা-গণিত বিভাগ থেকে ক্যান্ডিডেট নাউক (পিএইচডি ডিগ্রির সমতুল্য) ডিগ্রি অর্জন করেন এবং রুশ বিপ্লব চলাকালীন সময়ে সেখানেই একজন শিক্ষক ও গবেষক হিসেবে থেকে যান। ১৯২১ সালে বিশিষ্ট পদার্থবিদ দিমিত্রি রোজানস্কি খারকিভ বিশ্ববিদ্যালয়ে পদার্থবিদ্যার একটি গবেষণা বিভাগ চালু করেন। স্লাটস্কিন এই বিভাগটি তৈরি হওয়ার সাথে সাথেই এতে যোগ দেন।

রোজানস্কির উচ্চ-তরঙ্গ ইলেক্ট্রোম্যাগনেটিক দোলনের প্রতি প্রবল আগ্রহ ছিল এবং তিনি স্লাটস্কিনকে এই ক্ষেত্রে গবেষণা শুরু করতে প্রভাবিত করেন। অ্যালবার্ট হাল (মার্কিন), অগাস্ট জাচেক (চেক) এবং এরিখ হাবানের (জার্মান) ম্যাগনেট্রন সম্পর্কিত পূর্ববর্তী কাজগুলো অধ্যয়ন এবং উন্নত করার মাধ্যমে ডিভাইসগুলো ৩০ থেকে ৪০ সেন্টিমিটারের মধ্যে তরঙ্গদৈর্ঘ্যসহ দোলন তৈরি করতে সক্ষম হয়েছিল। উল্লেখ্য যে, স্টাইনবার্গ গবেষণা বিভাগের তত্ত্বাবধায়ক ছিলেন এবং রীতি অনুসারে তার নামটি এই নামে যুক্ত করা হয়েছিল। ১৯২৮-১৯৩০ সালে স্লাটস্কিন জার্মানিতে ড্রেসডেন ইউনিভার্সিটি অব টেকনোলজির অধীনে পড়াশোনা করেছিলেন। সেখানে থাকাকালীন তিনি বহুল পঠিত জার্মান সংবাদপত্র "আনালেন ডের ফিজিক"-এ ম্যাগনেট্রন সম্পর্কিত আরেকটি গুরুত্বপূর্ণ প্রবন্ধ প্রকাশ করেন।

১৯২৮-১৯২৯ সালে খারকিভে সোভিয়েত গবেষণা সংস্থা ইউক্রেনীয় ফিজিকো-টেকনিক্যাল ইনস্টিটিউট প্রতিষ্ঠিত হয়। পরে ইনস্টিটিউটটিকে খারকিভ ইনস্টিটিউট অব ফিজিক্স অ্যান্ড টেকনোলজি নামে নামকরণ করা হয়। লেনিনগ্রাদ ফিজিকো-টেকনিক্যাল ইনস্টিটিউট (এলপিটিআই) থেকে পরিচালক ইভান ভি. ওব্রেইমভসহ প্রাথমিক কর্মীদের এবং ইউপিটিআই থেকে অনেক উর্ধ্বতন কর্মীকে খারকিভ বিশ্ববিদ্যালয়ে স্থানান্তরিত করা হয়। জার্মানি থেকে ফিরে আসার পর খারকিভ বিশ্ববিদ্যালয় স্লাটস্কিনকে অধ্যাপক পদে উন্নীত করে এবং ডি.এসসি ডিগ্রি প্রদান করে। তাকে ইউপিটিআই কর্মীদের সাথেও যুক্ত করা হয়েছিল এবং তিনি নবগঠিত ল্যাবরেটরি অব ইলেক্ট্রোম্যাগনেটিক অসিলেশনসের প্রধান ছিলেন। এখানে তিনি ম্যাগনেট্রন এবং অন্যান্য অতি-উচ্চ-ফ্রিকোয়েন্সি ডিভাইসের উন্নয়ন অব্যাহত রাখেন। খারকিভ বিশ্ববিদ্যালয়ে তার ছাত্রদের মধ্যে ছিলেন আলেকজান্ডার এস. উসিকভ, সেমিওন ওয়াই. ব্রুড এবং ইভান ডি. ট্রুটেন, যাদের সকলেই পরবর্তীতে এলপিটিআইতে এই ক্ষেত্রে গুরুত্বপূর্ণ অবদান রেখেছিলেন।

স্লাটস্কিনের নেতৃত্বে ল্যাবরেটরি অব ইলেক্ট্রোম্যাগনেটিক অসিলেশনসে (লেমো) গবেষণার ফলে বরফ-শীতল ম্যাগনেট্রনগুলো ৮০ সেন্টিমিটারে ১৭ কিলোওয়াট পর্যন্ত একটানা শক্তি উৎপন্ন করে এবং একটি ম্যাগনেট্রন ৩০ শতাংশ তরঙ্গদৈর্ঘ্যের তারতম্যের উপর টিউনযোগ্য হয়। ফ্রিকোয়েন্সি নিয়ন্ত্রণ এবং স্পন্দিত মড্যুলেশনের উপরও গবেষণা করা হয়েছিল। এলপিটিআইতে ম্যাগনেট্রন ও তাদের প্রয়োগের কাজও চলছিল এবং লেমো লেনিনগ্রাদের গবেষকদের কাছে তাদের পণ্য সরবরাহ করেছিল। এল-ব্যান্ড ম্যাগনেট্রনের উন্নয়ন (১৫-৩০ সেমি, ২-১ গিগাহার্টজ) লাল ফৌজের কারিগরি বিভাগের দৃষ্টি আকর্ষণ করে। ইউপিটিআইকে বেতার-অবস্থান (রাডার) ইউনিটে ব্যবহারের জন্য ম্যাগনেট্রনগুলো তদন্ত করার দায়িত্ব দেওয়া হয়েছিল। এ তদন্ত থেকে একটি অ-শীতল ম্যাগনেট্রন তৈরি করা হয়েছিল যা ৬০ থেকে ৬৫ সেন্টিমিটারে ৬০ কিলোওয়াট পর্যন্ত স্পন্দিত শক্তি উৎপন্ন করে।

১৯৩৭ সালের মার্চ মাসে লেমো অভ্যন্তরীণ অর্থায়নে স্পন্দিত, তড়িৎ চৌম্বকীয় ও বন্দুক-লক্ষ্যবস্তুসম্পন্ন ব্যবস্থা তৈরির জন্য একটি প্রকল্প শুরু করে। স্লাটস্কিন সেই সময়ের একটি জনপ্রিয় ফুটবল দলের নাম জেনিট কোড নামে সামগ্রিক প্রকল্পের দায়িত্বে ছিলেন। স্পন্দিত, এল-ব্যান্ড ট্রান্সমিটারের বিকাশ উসিকভের অধীনে হয়েছিল এবং ব্রুড স্থানীয় অসিলেটর হিসাবে একটি কম-শক্তিসম্পন্ন ম্যাগনেট্রন ব্যবহার করে একটি সুপারহিটেরোডাইন গ্রাহক নকশা করেছিলেন। প্রায় ৫০ মিটার ব্যবধানের ট্রান্সমিটিং এবং রিসিভিং অ্যান্টেনাসহ এই পদ্ধতিটি প্রথম পরীক্ষা করা হয়েছিল ১৯৩৮ সালের অক্টোবরে, যেখানে এর প্রথম সংস্করণের ৩ কিলোমিটারে একটি বিমান শনাক্ত করা হয়।

প্রাথমিক জেনিট পদ্ধতির গ্রাহকটি যথেষ্ট সংবেদনশীল ছিল না, তাই ট্রুটেন আরসিএ থেকে ৯৫৫ অ্যাকর্ন ট্রায়োড ব্যবহার করে এটি পুনরায় নকশা করেছিলেন। ১৯৪০ সালের সেপ্টেম্বরে স্লাটস্কিন ২৫ কিলোমিটারে বিমান শনাক্ত করে লাল ফৌজ এবং সোভিয়েত নৌবাহিনীর কাছে সংশোধিত জেনিট প্রদর্শন করেন। এটি ছিল সোভিয়েত ইউনিয়নের প্রথম পূর্ণাঙ্গ তিন-স্থানাঙ্কবিশিষ্ট বেতার-অবস্থান ব্যবস্থা। তবে স্থানাঙ্ক (দূরত্ব, দিগন্ত এবং উচ্চতা) পরিমাপ করতে যে সময় লাগে তা বিমান-বিধ্বংসী ব্যাটারিতে বন্দুক রাখার জন্য খুব বেশি দীর্ঘ ছিল। যদিও সামরিক বাহিনী তা গ্রহণ করেনি, তবুও জেনিট আরও উন্নয়নের পথ দেখিয়েছিল।

যখন জেনিট তৈরি হচ্ছিল তখন ইউপিটিআইয়ের মধ্যে বড় ধরনের বিরোধ ছিল। লেমোতে বেতার-অবস্থানের কাজ অত্যন্ত গোপনীয়তার সাথে পরিচালিত হয়েছিল এবং ইউপিটিআইয়ের অন্যান্য শাখাগুলো "বৈজ্ঞানিক জ্ঞানের স্বাধীনতার" অভাবের বিরুদ্ধে আপত্তি জানিয়েছিল। আরও জানা যায় যে, লেমোতে বিজ্ঞানীদের অন্যান্য ইউপিটিআই পেশাদারদের তুলনায় যথেষ্ট বেশি বেতন দেওয়া হতো। এর ফলে লেমোকে সম্পূর্ণ আলাদা একটি সংগঠনে পরিণত করার জন্য চাপ দেয়া হয়। একই সময়ে জোসেফ স্তালিনের গ্রেট পার্জ এটিকে ছড়িয়ে দেওয়ায় ইউপিটিআই একটি লক্ষ্যবস্তুতে পরিণত হয়। নাশকতার অভিযোগে অনেক ব্যক্তিকে গ্রেপ্তার করা হয় এবং দুজনকে ফায়ারিং স্কোয়াড দ্বারা মৃত্যুদণ্ড দেওয়া হয়। তবে স্লাটস্কিন এবং তার লেমো কর্মীরা নিরাপদে ছিলেন এবং জেনিটকে একটি নতুন ও উন্নত পদ্ধতিতে রূপান্তর করার দিকে মনোনিবেশ করেছিলেন।

১৯৪৫ সালের গ্রীষ্মে যুদ্ধ শেষ হওয়ার সাথে সাথে ইউপিটিআই এবং লেমো উভয়ই খারকিভে ফিরে আসে, তবে সম্পূর্ণ পৃথক সংগঠন হিসেবে রয়ে যায়। স্লাটস্কিন ষাটের মাঝামাঝি সময়ে খারকিভ স্টেট ইউনিভার্সিটিতে অধ্যাপক হিসেবে দায়িত্ব পালনের পাশাপাশি লেমোর প্রধান হিসেবেও দায়িত্ব পালন করেন। এর আগে ১৯৩৯ সালে স্লাটস্কিন ইউক্রেনের অ্যাকাডেমি অব সায়েন্সেসের একজন সংশ্লিষ্ট সদস্য নির্বাচিত হয়েছিলেন এবং ১৯৪৮ সালে তার পদমর্যাদা শিক্ষাবিদ পদে উন্নীত হয়। ১৯৫০ সালে মৃত্যুর আগে স্লাটস্কিন ধীরে ধীরে ট্রুটেন এবং উসিকভের কাছে লেমোর নেতৃত্ব হস্তান্তর করেন। ১৯৫৫ সালে লেমো রেডিও-ফিজিক্স অ্যান্ড ইলেকট্রনিক্স ইনস্টিটিউট হয়ে ওঠে, যার প্রাথমিক নেতৃত্বে ছিলেন উসিকভ।

তথ্যসূত্র

আরও পড়ুন 
 এরিকসন, জন; "বেতার-অবস্থান এবং বিমান প্রতিরক্ষা সমস্যা: সোভিয়েত রাডারের নকশা এবং উন্নয়ন ১৯৩৪-৪০", সোশাল স্টাডিজ অব সায়েন্স, খণ্ড: ২, পৃষ্ঠা: ২৪১–২৬৮, ১৯৭২
 টাইরনভ, ওএফ এবং বিজি ইয়েমেটস; "ফিফটি ইয়ার্স অব খারকিভ ইউনিভার্সিটিজ ডিপার্টমেন্ট অব রেডিও ফিজিক্স", প্রসিকিউটর অব দি আইইইই ইন্টারন্যাশনাল ক্রিমিয়ান কনফারেন্স, পৃষ্ঠা: ৮২৪-৮২৬, সেপ্টেম্বর ২০০৩ ডিওআই:10.1109/CRMICO.2003.159030
 ওয়াটসন, রেমন্ড সি., জুনিয়র; রাডার অরিজিন্স ওয়ার্ল্ডওয়াইড: হিস্ট্রি অব ইটস ইভোলিউশন ইন ১৩ নেশনস থ্রু ওয়ার্ল্ড ওয়ার II, ট্র্যাফোর্ড পাবলিশিং, ২০০৯

১৮৯১-এ জন্ম
১৯৫০-এ মৃত্যু
সোভিয়েত পদার্থবিজ্ঞানী
সোভিয়েত ইউনিয়নের কমিউনিস্ট পার্টির সদস্য
সোভিয়েত ইহুদি
রুশ ইহুদি